പൊതുമേഖല സ്ഥാപനങ്ങള്ക്ക് നക്ഷത്ര പദവി നിയമനങ്ങള് റിക്രൂട്ട്മെന്റ് ബോര്ഡ് വഴി പൊതുമേഖല സ്ഥാപനങ്ങള്ക്ക് നക്ഷത്ര പദവി നിയമനങ്ങള് റിക്രൂട്ട്മന്െറ് ബോര്ഡ് വഴി തിരുവനന്തപുരം: പൊതുമേഖല സ്ഥാപനങ്ങളിലെ എല്ലാ നിയമനങ്ങളും റിക്രൂട്ട്മന്െറ് ബോര്ഡിന് വിടുമെന്ന് മന്ത്രി പി. രാജീവ്. ഇതിനുള്ള കരട് ബില് തയാറായതായും നിയമസഭയില് ധനാഭ്യര്ഥന ചര്ച്ചക്കുള്ള മറുപടിയില് അദ്ദേഹം വ്യക്തമാക്കി. പൊതുമേഖല സ്ഥാപനങ്ങളുടെ എം.ഡിമാരുടെ നിയമനത്തിനായി വിരമിച്ച ജഡ്ജി അധ്യക്ഷനായ സെലക്ഷന് കമ്മിറ്റി രൂപവത്കരിക്കും. പ്രവര്ത്തന മികവ് പരിശോധിച്ച് പൊതുമേഖല സ്ഥാപനങ്ങള്ക്ക് നക്ഷത്ര പദവി ഏര്പ്പെടുത്തും. എല്ലാ നിയമങ്ങളും പാലിക്കുന്ന സ്ഥാപനങ്ങള്ക്ക് പഞ്ച നക്ഷത്ര പദവിയാകും നല്കുക. ഇതിനുള്ള ഗ്രേഡിങ് ചുമതല സര്വകലാശാലകളെ എല്പിക്കും. സംരംഭങ്ങള് ആരംഭിക്കാനുള്ള എല്ലാ ലൈന്സുകളും ഒരു കേന്ദ്രത്തില്നിന്ന് നല്കുന്ന സോഫ്റ്റ്വെയര് അധിഷ്ഠിത സംവിധാനം വരും. ഇവക്കുള്ള കരട് ബില് തയാറായി. ഈ സഭാ സമ്മേളനത്തില്തന്നെ നിയമമാക്കാനാണ് ആഗ്രഹിക്കുന്നത്. കേന്ദ്രീകൃത പരിശോധന സംവിധാനം ആഗസ്റ്റ് ഒന്നുമുതല് നിലവില്വരും. ഇവയുടെ ഉദ്ഘാടനം ജൂലൈ 31ന് മുഖ്യമന്ത്രി പിണറായി വിജയന് നിര്വഹിക്കും. കാലഹരണപ്പെട്ട നിയമങ്ങളും ചട്ടങ്ങളും പരിശോധിച്ച് റിപ്പോര്ട്ട് നല്കാന് മൂന്നംഗ സമിതി രൂപവത്കരിച്ചിട്ടുണ്ട്. റിപ്പോര്ട്ട് മൂന്നുമാസത്തിനകം സമര്പ്പിക്കും. സംരംഭകര്ക്ക് തങ്ങളുടെ ഉല്പന്നങ്ങള് ഏതൊരാള്ക്കും ഓണ്ലൈനായി വില്ക്കാനുള്ള പുതിയ സംവിധാനം കൊണ്ടുവരും. സംരംഭങ്ങളുടെ രാഷ്ട്രീയം ഈ സര്ക്കാര് നോക്കുന്നില്ല. നിക്ഷേപത്തിന് എല്ലാ പ്രോത്സാഹനവും നല്കും. എന്നാല് എങ്ങനെയെങ്കിലും വ്യവസായം നടത്തലല്ല, നിയമങ്ങള്ക്ക് അനുസൃതമായുള്ള വ്യവസായമാണ് നയം. പ്ലാേന്റഷനെ വ്യവസായമായി അംഗീകരിച്ചതിന്െറ ഭാഗമായി പുതിയ പ്ലാേന്റഷന് നയം കൊണ്ടുവരും. പ്ലാേന്റഷന് ഡയറക്ടറേറ്റ് രൂപവത്കരിക്കും. സിമന്റ് ഉല്പാദനം കേരളത്തില് വര്ധിപ്പിക്കുമെന്നും ഈ മേഖലയിലെ വിലക്കയറ്റം തടയുമെന്നും മന്ത്രി പറഞ്ഞു.